عصمت شاہجہاں

عصمت شاہ جہاں (ولادت: 6 مئی 1963ء) ایک پاکستانی سوشلسٹ، فیمینسٹ، سیاسی رہنماء ہیں۔ وہ ویمن ڈیموکریٹک فرنٹ کی صدر اور عوامی ورکرز پارٹی کی ڈپٹی جنرل سیکریٹری ہیں۔ اس کے علاوہ وہ پشتون تحفظ تحریک کا حصہ بھی ہیں۔
'''.
پاکستان کے عام انتخابات، 2018ء میں انھوں نے نیشنل اسمبلی کے حلقہ 54 سے اسلام آباد سے الیکشن لڑے۔

ابتدائی زندگی اور تعلیم 
عصمت کی پیدائش خیبر پختونخوا کے ضلع کرک کے دیہات تخت نسراتی کے ایک مسلمان پشتون غریب خاندان میں ہوئی۔
ان کے والد کا نام رضا خان اور والدہ نا نام جنت بی بی ہے۔ عصمت کا خاندان خدائی خدمتگار، ترقی پسند سیاست سے تعلق رکھتا تھا جس نے خان عبدالغفار خان کے عدم تشدد کے نظریے کی پیروی کی۔
عصمت نے ابتدائی تعلیم تخت نسراتی کے پرائمری سکول (ضلع کرک) ٹنک (وانا) اور سنگھیر (کوہاٹ) سے حاصل کی۔ بعد ازاں انھوں نے قانون اور سیاست کی ڈگری جناح کالج برائے خواتین، پشاور سے حاصل کی۔ اعلیٰ تعلیم انھوں نے ہالینڈ کی اراسمس یونیورسٹی سے حاصل کی۔
عصمت نے ایشین ڈیویلپمنٹ بینک میں فنانس سپیشلسٹ کی ملازمت کی۔
عصمت کا ایک بیٹا سپارلے راویل موسیقار ہے اور ایک پشتو بینڈ خماریاں میں گٹار بجاتا ہے۔

سیاسی سفر کا آغاز 
عصمت نے سیاسی شعور اوائل عمری سے ہی حاصل کر لیا تھا۔ انھوں نے انقلابی سیاست کی بنیاد 1983ء میں اپنے یونیورسٹی کے ایام سے ہی رکھ لی تھی جب ضیاء الحق کی آمریت کا دور تھا اور طلبہ سیاست پہ پابندی لگائی گئی تھی۔ 1986ء میں انھوں نے ڈیموکریٹک سٹوڈنٹ فیڈریشن کو جوائن کیا۔ انھوں نے کمیونسٹ پارٹی پاکستان اور متحدہ لیبر فیڈریشن کے ساتھ بھی کام کیا۔ خیبر پختون خوا میں انھوں نے ڈیموکریٹک وومین ایسوسی ایشن کا سنگ بنیاد رکھا جو حقوق نسواں کے حقوق کی علمبردار تنظیم تھی۔

سیاسی نظریہ 
عصمت کی ساری عمر کی جدوجہد ترقی پسند سیاست کے گر گھومتی ہے۔ وہ عدم تشدد کی حامی، آمریت اور خانہ جنگی کے خلاف مہموں اور جمہوری تحریکوں کا حصہ رہیں۔ 
عوامی ورکز پارٹی اور ویمن ڈیموکریٹک فرنٹ جیسی تنظیموں کی مدد سے وہ پاکستان کی نظر انداز ہونے والے محروم لوگوں کی مدد کرنا چاہتی ہیں۔ اس میں خواتین، طلبہ، محنت کش اور مذہبی اقلیتوں سے تعلق رکھنے والی عوام شامل ہیں۔ ان کی سیاسی جدوجہد میں طبقاتی جدو جہد، فیمینسٹ جدوجہد اور قومی سوال کی جدوجہد شامل ہیں۔

سیاست

ویمن ڈیموکریٹک فرنٹ 
عصمت، ویمن ڈیموکریٹک فرنٹ (ڈبلیو ڈی ایف) کے پلیٹ فارم سے سوشلسٹ فیمنسٹ تحریک کا آغاز کا ارادہ رکھتی ہیں۔
وہ 2018ء سے ویمن ڈیموکریٹک فرنٹ کی صدر ہیں جسے 2018ء کے عورت مارچ کے آغاز کے وقت تشکیل دیا گیا تھا۔ ویمن ڈیموکریٹک فرنٹ کو بنانے میں ملک بھر سے محنت کش خواتین، سیاسی کارکنان، طلبہ اور دانشوروں نے حصہ لیا تھا۔
عورت مارچ 2018ء کے دوران، بطور صدر ڈبلیو ڈی ایف ،عصمت نے کہا کہ وومین ڈیموکریٹک فرنٹ ملک بھر میں ہونے والے تشدد، جنسی نابرابری، استحصالی کے خلاف رائج قوانین اور پالیسیوں کا دفاع کرے گی۔

حوالہ جات 

1963ء کی پیدائشیں
بقید حیات شخصیات
پاکستان میں حقوق نسواں
پاکستان میں خواتین
پاکستان میں نسائیت
پاکستانی اشتراکیت پسند
پاکستانی سیاست دان بلحاظ سیاسی جماعت
پاکستانی سیاسی خواتین
پاکستانی فعالیت پسند برائے انسانی حقوق
پاکستانی فعالیت پسند برائے حقوق نسواں
پاکستانی مارکسٹس
عوامی ورکرز پارٹی
عوامی ورکرز پارٹی کے سیاست دان
نسائیت پسند اشتراکی
نسائیت پسند پاکستانی
پشتون تحفظ تحریک کے سیاستدان
ضلع کرک کی شخصیات
پشتون خواتین
فضلا جامعہ پشاور